نورەدین عیتر

نورەدین عیتر حەسەنی (١٣٥٦–١٤٤٢ کۆچی / ١٩٣٧–٢٠٢٠ ز) زانای موسڵمانی سووری بوو لە زانستەکانی فەرموودە و زانستەکانی قورئان.

 لەدایکبوون و پەروەردە 
ناوی نورەدین کوڕی محەممەد کوڕی حەسەن کوڕی محەممەد کوڕی حەسەن عیترە، و (عیتر) واتە لە بنەماڵەی پێغەمبەرە، ڕەچەڵەکی دەگەڕێتەوە بۆ حەسەن کوڕی عەلی.

نورەدین عیتر لە ڕۆژی چوارشەممە ١٧ی سەفەری ساڵی ١٣٥٦ی کۆچی لە شاری حەلەب لە دایکبووە، کە دەکاتە ٢٨ی نیسانی ١٩٣٧ی زایینی.خلف، عبد العزیز محمد.  نەوەی شێخ محەممەد نەجیب سیراجەدین حەلەبی ناودارە. لە قۆناغی ناوەندی شەرعی (خەسرەویە) خوێندوویەتی و بڕوانامەی ناوەندی شەریعەی لە ساڵی ١٩٥٤ی زایینی بە پلەی یەکەم بەدەست ھێناوە. پاشان ڕاستەوخۆ پەیوەندی بە زانکۆی ئەزھەرەوە کردووە لە میسر، و بڕوانامەی بەکالۆریۆسی لە ساڵی ١٩٥٨ی زایینی بەدەستھێناوە. لە ساڵی ١٩٦٤ی زایینی، بڕوانامەی «عەلامییە»ی بەدەستھێناوە بە پلەی پرۆفیسۆر (دکتۆرا)، لە بەشی لێکدانەوە و فەرموودە بە پلەیەکی نایاب بە شەرەفەوە، بۆ تێزەکەی: “”

 پۆستەکان 
دوای بەدەستھێنانی دکتۆرا، ڕاستەوخۆ گەڕایەوە بۆ سووریا و بۆ ماوەیەکی کورت وانەبێژی ناوەندی بوو. پاشان لە ساڵی ١٩٦٥ تا ١٩٦٧ وەک مامۆستای فەرموودەی پێغەمبەر لە زانکۆی ئیسلامیی مەدینە دامەزراوە، دواتر گەڕایەوە دیمەشق بۆ ئەوەی وەک مامۆستا دەستنیشان بکرێت و دواتر وەک مامۆستا لە فاکەڵتی شەریعەت لە زانکۆی دیمەشق کاریکردووە. لە فاکەڵتییەکانی ھونەر لە زانکۆکانی دیمەشق و حەلەب وانەبێژی زانستە قورئانییەکان و زانستەکانی فەرموودە بووە. ھەروەھا لە زۆرێک لە زانکۆ عەرەبی و ئیسلامییەکان وانەبێژ بووە، جگە لە زۆر مزگەوت.

سەرپەرشتی دەیان تێزی زانکۆی کردووە، لەوانەش تێزی ماستەر و دکتۆرا، ناوبژیوانی توێژینەوەی بەرزکردنەوەی پلە بۆ مامۆستایانی زانکۆ بووە.

 شێخ و مامۆستاکانی 
 مستەفا موجاھید
 محەممەد محەممەد سەماحی
 عەبدولوەھاب ئەلبەحری
 محەممەد محیەدین عەبدولحەمید
 عەبدوڵڵا سیراجەدین حوسێنی

 کتێب و بەرھەمەکانی 
 بڵاوکراوەکان 
 الإمام الترمذی والموازنة بین جامع وبین الصحیحین
 منھج النقد فی علوم الحدیث
 دراسات تطبیقیة فی الحدیث النبوی
 الحج والعمرة فی الفقە الإسلامی
 محاضرات فی تفسیر القرآن الکریم
 إعلام الأنام
 علوم القرآن
 القرآن الکریم والدراسات الأدبیة، وھو من مقررات کلیة الشریعة فی جامعة دمشق.
 أصول الجرح والتعدیل وعلم الرجال
 المعاملات المصرفیة والربویة وعلاجھا فی الإسلام
 أبغض الحلال
 ھدی النبی محمد صلی اللە علییە وسلم فی الصلوات الخاصة
 ماذا عن المرأة، الذی یتحدث فییە عن المرأة فی الإسلام وأحکامھا فی الشریعة
 فکر المسلم وتحدیات الألف الثالثة وھو عبارة عن ٥ أقسام.

 لێکۆڵینەوەکان 
 مقدمة ابن الصلاح، ئیبن سەلاحی شارەزووری
 إرشاد طلاب الحقائق، ئیمامی نەوەویە
 شرح علل الترمذی، لە نووسینی ئیبن ڕەجەب حەنبەلی
 نزھة النظر شرح نخبة الفکر، ئیبن حەجەر عەسقەلانی
 الرحلة فی طلب الحدیث، خەتیبی بەغدادی
 معجم المصطلحات الحدیثیة، کە لەلایەن ئەکادیمیای زمانی عەرەبی لە دیمەشق لە ساڵی ١٩٧٦ بڵاوکراوەتەوە.

 مردن 
نورەدین عیتر لە ڕۆژی چوارشەممە، ٦ی سەفەری ساڵی ١٤٤٢ی کۆچی، کە دەکاتە ٢٣ی ئەیلوولی ٢٠٢٠ی زایینی، لە تەمەنی ٨٣ ساڵیدا کۆچی دوایی کرد.

 سەرچاوەکان 

پۆل:شەرعزانانی سوننە
پۆل:مردووانی دیمەشق
پۆل:مردووانی ٢٠٢٠
پۆل:لەدایکبووانی ١٩٣٧